Kwikala na bya kuba byavula mu mwingilo wa Nkambo (58)
15 Balongo bami, mbena kwimuvululako pa mambo awama o nemusapwijile,+ o mwatambwile, kabiji onka o mwakoselamo.2 Babena kwimupulusha kupichila mu ano mambo awama o nemusapwijile umvwe mwialama, kana inge mwaitabijiletu kyatu.3 Bintu bitanshi byo nemubuujile byo byobya byo natambwile ne amiwa bya kuba’mba, Kilishitu witufwijile na mambo a bundengamambo bwetu monka mwaambila Binembelo;+4 ne kuba’mba bamuzhiikile,+ ne kumusangula+ pa juba ja busatu+ monka mwaambila Binembelo;+5 ne kuba’mba wamwekele kwi Kefasa*+ ne ku batumwa Jikumi na Babiji.+6 Kabiji wamwekele ku balongo kukila pa 500 pa kimye kimo,+ bavula mwi abo tukiji nabo, nangwa kya kuba bakwabo baponena kala mu tulo twa lufu.7 Kabiji wamwekele kwi Yakoba,+ kepo amwekele ne ku batumwa bonse.+8 Bino kyapeleleko wamwekele ne kwi amiwa+ nobe ku mwana wasemwa mubishi.9 Amiwa yami mucheche pa batumwa, kabiji kechi nafwainwa kutelwa’mba mutumwa ne, mambo namanyikanga kipwilo kya Lesa.+10 Bino na mambo a lusa lukatampe lwa Lesa, lo lwalengela’mba ngikale byonka bino byo nji. Kabiji lusa lwanji lukatampe lo ammwesheshe kechi lwatutu ne, pakuba naingijilenga kwibakila bonse; bino kechi amiwa ne, pakuba ke lusa lukatampe lwa Lesa lo nji nalo.11 Onkao mambo, nangwa amiwa nangwa abo bo babena kusapwila, bonse twamba mambo antutu amo, kabiji mwietabila.12 Umvwe kibena kusapwilwa’mba Kilishitu wasangulwa mu bafu,+ pano mambo ka bamo mwi anweba o babena kwambila’mba kafwako lusanguko?13 Kabiji umvwe kafwako lusanguko lwa bafu, ko kuba’mba Kilishitu kechi wasangwilwe ne.14 Bino umvwe Kilishitu kechi bamusangwile ne, ko kuba’mba kusapwila kwetu ko kwatu ne lwitabilo lwenu nalo lo lwatu.15 Kabiji twatanwa’mba twi bakamonyi ba bubela ba Lesa,+ mambo twaamba pe Lesa amba wasangwile Kilishitu,+ ye abujile kusangula umvwe kya kuba bafu kechi bakasangulwa ne.16 Mambo umvwe bafu kechi bakebasangula ne, ko kuba’mba ne Kilishitu naye kechi bamusangwile ne.17 Kabiji umvwe Kilishitu kechi wasangwilwe ne, ko kuba’mba lwitabilo lwenu lo lwatu; mukiji mu bundengamambo bwenu.+18 Ko kuba’mba ne boba baponena mu tulo twa lufu mwi aye Kilishitu baonaika.+19 Umvwe twaketekela mwi Kilishitu na mambo a buno bumi bonka, ko kuba’mba twashamwa kukila bantu bonse.20 Bino Kilishitu wasangwilwe mu bafu, ye mutanshi* kusangulwa pa boba baponena mu tulo twa lufu.+21 Mambo lufu byo lwaishile kupichila mu muntu umo,+ ne lusanguko lwa bafu nalo lwiya kupichila mu muntu umo.+22 Byonkatu bantu bonse byo bafwa na mambo a kwa Adama,+ byonkabyo bonse bakasangulwa na mambo a Kilishitu.+23 Bino bonse bakasangulwanga monka mo balondankena: Kilishitu ye nsomo,+ kepo ba kwa Kilishitu bakasangulwa mu kimye kya kwikalapo kwanji.+24 Ku mpelo, ukalubula Bufumu kwi Lesa wanji kabiji Shanji, saka afumyapo kala makafulumende ne luusa lonse ne bulume bonse.+25 Mambo aye wafwainwa kwikala mfumu kufikatu ne kimye Lesa kyo akabika balwanyi bonse munshi ya maulu anji.+26 Kabiji mulwanyi wapelako, ko kuba’mba lufu, bakeluzhiya.+27 Mambo Lesa “wakookeshe bintu byonse munshi ya maulu a Kilishitu.”+ Bino byo aamba’mba, ‘Lesa wakookeshe bintu byonse munshi ya maulu a Kilishitu,’+ kechi kibena kumwesha’mba awa wakookeshe bintu byonse naye wikookesha munshi ya maulu a Kilishitu ne.+28 Pakuba bintu byonse byo bakebikookesha munshi ya maulu anji, Mwana naye ukekookesha aye mwine kwi Lesa yenka wamukookesheshe bintu byonse+ pa kuba’mba, Lesa ekale bintu byonse ku bantu bonse.+29 Inge kiji bino, nga aba babena kubatizhiwa kuba’mba bakafwe, bakamwenamo ka?+ Umvwe bafu kechi bakasangulwa ne, mambo ka o babena kubatizhiwa kuba’mba bakafwe?30 Mambo ka o twikela mu kizumba kimye kyonse?+31 Pa juba pa juba ntalañana na lufu. Namwesha kuba’mba kino kya kine byo netotela pe anweba balongo bami mwi Kilishitu Yesu Nkambo yetu.32 Umvwe nalwa na banyama bakaji mu Efisesa+ byonka bakwetu* byo boba, nkamwenamo ka? Umvwe bafu kechi bakasangulwa ne, “twayai tujenga ne kutoma mambo kesha tukafwa.”+33 Kange mujimbaikwe ne. Kupwanañana na babi konauna byubilo byawama.+34 Vulukai kubanga bintu byaoloka, kange mulengenga mambo ne, mambo bamo kechi bamuyuka Lesa ne. Mbena kwamba bino namba nemulengeshe bumvu.35 Nangwa byonkabyo, umo ukashikisha’mba: “Nanchi bafu bakasangulwa byepi? Kabiji bakasangulwa na mubiji wa mutundu ka?”+36 Obewa muntu ubula kulanguluka bulongo! Kintu kyo ubyala kimenatu kana kyakifwa.37 Kabiji akya kyo ubyala, kechi ubyala mubiji wakomena jimo ne, bino ubyala lukunwa, kana wa wichi nangwa lukunwa mukwabo;38 bino Lesa ulengela lukunwa kwikala na mubiji monka mo akebela mwine, kabiji lukunwa umo umo umupa mubiji wanji.39 Mibiji yonse kechi ijitu pamo ne, bino kuji mibiji ya bantu, kabiji kuji mibiji ya banyama, mibiji ya bañonyi ne ya masabi.40 Kabiji kuji mibiji ya bya mwiulu+ ne ya bya pano pa ntanda;+ bino lukumo lwa mibiji ya bya mwiulu lo lumo, ne lwa bya pano pa ntanda lo lungi.41 Juba jiji na lukumo lwajo, ne ñondo naye uji na lukumo lwanji,+ ne tubangabanga nato tuji na lukumo lwato; kabiji lukumo lwa kabangabanga kamo lwapusana na lwa kabangabanga kakwabo.42 Abino byo bikekala ne lusanguko lwa bafu. Mubiji ubyalwa ubola; mubiji usangulwa kechi ubola ne.+43 Ubyalwa saka apelulwa; usangulwa mu lukumo.+ Ubyalwa saka abula kukosa; usangulwa mu bulume.+44 Ubyalwa mu mubiji wa mashi; usangulwa mu mubiji wa bumupashi. Umvwe kuji mubiji wa mashi, ko kuba’mba kuji ne mubiji wa bumupashi.45 Kabiji kyanembwa’mba: “Muntu mutanshi Adama waikele ke muntu* mumi.”+ Adama wapelako waalukile ke mupashi upana bumi.+46 Nangwa byonkabyo, awa wa bumupashi kechi ye wajinga mutanshi ne. Mubiji wa mashi ye wajinga mutanshi, kepo paishile mubiji wa bumupashi.47 Muntu mutanshi wafumine pano pa ntanda kabiji walengelwe na lukungu;+ muntu wa bubiji wafumine mwiulu.+48 Byonka biji awa walengelwe na lukungu, byo biji ne boba balengwa na lukungu; kabiji byonka biji awa wafumine mwiulu, byo biji ne boba baji mwiulu.+49 Kabiji byonkatu byo twapasha muntu ye balengele na lukungu,+ byo byo tukapasha ne yewa wafumine mwiulu.+50 Bino balongo bami, nemwambila kino namba mibiji ya mashi kechi yakonsha kuswana Bufumu bwa Lesa, nangwa awa ubola kechi wakonsha kuswana ubula kubola ne.51 Umvwai! Mbena kwimubuula kintu kyafyamika kyazhila namba: Atweba bonse kechi tukaponena mu tulo twa lufu ne, pakuba bonse baketwalula,+52 mu kakimye kacheche, nobe mu kukopa kwa jiso, kimye kikavuma ntolompita yapelako. Mambo ntolompita ikavuma+ ne bafu bakasangulwa kwikala babula kubola, ne atweba baketwalula.53 Mambo uno mubiji ubola ukaluka ke ubula kubola,+ ne uno ufwa ukaluka ke ubula kufwa.+54 Bino uno mubiji ubola byo akaluka ke ubula kubola, ne uno ufwa byo akaluka ke ubula kufwa, kepo byambo byanembwa bikafika bya kuba’mba: “Lufu belumina myaka ne myaka.”+55 “Obewa lufu, kushinda kobe kuji pi? Obewa lufu, lumuna wobe uji pi?”+56 Lumuna uleta lufu bo bundengamambo,+ ne bulume bwa bundengamambo yo Mizhilo.*+57 Twamusanchila Lesa mambo witulengela kushinda mwi Nkambo yetu Yesu Kilishitu!+58 Onkao mambo, balongo bami, ikalai bashikimana,+ babula kutelengela, kimye kyonse saka mwikala na bya kuba byavula+ mu mwingilo wa Nkambo, byo mwayuka’mba mwingilo wenu wa mwi Nkambo, kechi ye watu ne.+
bem_Latn bem_Latn